laion/Wikipedia-Exotic huggingface dataset:
Michael Jackson's This Is It

Michael Jackson's This Is It — 2009 წლის დოკუმენტური ფილმი მაიკლ ჯექსონის რეპეტიციების შესახებ. მასალა ჩაწერილი იქნა სტეპლსის ცენტრში, ლოს-ანჯელესში, 2009 წელს. ფილმი გამოვიდა 2009 წლის 30 ოქტომბერს. 2009 წლის 10 აგვისტოს ლოს-ანჯელესის უმაღლესი სასამართლოს მოსამართლე მიტჩელ ბეკლოფმა დააკმაყოფილა მაიკლ ჯექსონის ოჯახის, საკონცერტო პრომოუტერის AEG Live და კომპანიის Sony Pictures შორის ხელშეკრულება. ამან Sony Pictures-ს საშუალება მისცა, გამოეყენებინა რეპეტიციების კადრების დაახლოებით 80 საათიანი მასალა. ფილმზე საავტორო უფლებებისათვის კომპანიამ 60 მილიონი აშშ დოლარი გადაიხადა. ფილმი მომზადდა მაიკლ ჯექსონის ოჯახის მხარდაჭერით. ასევე გამოვიდა მისი საუნდტრეკი Michael Jackson's This Is It. ოფიციალური საიტი „Michael Jackson's This Is It“ — კინოფილმების ინტერნეტ-მონაცემთა ბაზა (ინგლისური) „Michael Jackson's This Is It“ — Allmovie-ზე „Michael Jackson's This Is It“ — Rotten Tomatoes „Michael Jackson's This Is It“ — Box Office Mojo-ზე ↑ This Is It (2009 Documentary): Full Credits. IMDB.com. ციტირების თარიღი: 2009-09-24. ↑ This Is It (2009 Documentary): Company Credits. IMDb.com. ციტირების თარიღი: 2009-09-24. ↑ This is It (2009). BoxOfficeMojo.com. ციტირების თარიღი: 16 January 2010.
ევროპის ჩემპიონთა თასი ბალახის ჰოკეიში

1969 წლიდან ბალახის ჰოკეის საერთაშორისო ფედერაცია ატარებდა ევროპის ქვეყნების ჩემპიონთა თასის გათამაშებას ვაჟთა შორის. თავიდან ეს ტურნირი არაოფიციალურად ითვლებოდა. 1974 ტურნირს უკვე ევროპის ბალახის ჰოკეის ფედერაცია ატარებს და მან ოფიციალური სტატუსი შეიძინა. ამავე წლიდან დაიწყო ქალთა ანალოგიური თასის გათამაშებაც. ტურნირის ფინალურ სტადიაზე მონაწილეობდა ვაჟთა 12 და ქალთა 8 გუნდი (მათ შორის წინა გათამაშების საუკეთესო ვაჟთა (6) და ქალთა (4) გუნდები}. ფინალური ტურნირის დანარჩენ მონაწილეები ვლინდებოდნენ შესარჩევ ტურნირებში. 1981 წლიდან ევროპის ბალახის ჰოკეის ფედერაციამ რეორგანიზაცია გაუკეთა ჩემპიონთა თასის გათამაშებას. შეიქმნა ორი, A და B დივიზიონი. უშუალოდ თასისათვის იბრძოდა A დივიზიონის რვა გუნდი. ასევე რვა გუნდი იყო B დივიზიონში. გამარჯვებული მომავალ წელს ცვლიდა A დივიზიონის ბოლო ადგილოსანს. B დივიზიონს ევროპის ჩემპიონთა ტროფეი (Trophy) ეწოდება. 1994 წლიდან შეიქმნა მესამე, C დივიზიონი. აქაც რვა გუნდი ასპარეზობს და პირველ-მეორე ადგილებზე გასული გუნდები ცვლიან B დივიზიონის ორ უკანასკნელ გუნდს. ტურნირს გამოწვევის (Challeng cup) თასი ერქვა. 2004 წელს C დივიზიონი კიდევ გაყვეს და შექმნეს მესამე დივიზიონი (გამოწვევის თასი - Challeng cup - I) და მეოთხე დივიზიონი (გამოწვევის თასი - Challeng cup - II). აქაც ხდება გუნდების ცვლა. დივიზიონებში , ისევე როგორც მანამდე გუნდები იყოფიან ქვეჯგუფებად, რომლის გამარჯვებულები პლეი-ოფის სისტემით არკვევენ თასის მფლობელს. ისევე როგორც ადრე ირკვევა ყველა დანარჩენი ადგილის მფლობელიც. 2008 წლიდან ვაჟთა შორის A დივიზიონს სახელი შეეცვალა და ეწოდა ევრო-ჰოკეის ლიგა (Euro Hockey League). ევროლიგის გათამაშება ხდება 7 დივიზიონად. თითოეული ჯგუფის შემადგენლობის შერჩევა ხდება სპეციალური სარეიტინგო ცხრილის მეშვეობით (დაახლოებით ისეთი როგორიც მოქმედებს ფეხბურთში უეფას-ს თასის მონაწილეთა შერჩევისას). ყოველი სეზონის დამთავრების შემდეგ სარეიტინგო ცხრილში შედის შეაბამისი ცვლილებები და მონაწილეთა შერჩებაც ხდება ამ ცვლილებების გათვალისწინებით. სპორტის ენციკლოპედია. თბილისი. 2006 Хоккей с мячом. Хоккей на траве. Справочник. Москва. изд. „ФиС“ 1979 Official website Sports123 დაარქივებული 2014-01-17 საიტზე Wayback Machine. შედეგების არქივი
ამილკარე პონკიელი

ამილკარე პონკიელი (იტალ. Amilcare Ponchielli; დ. 31 აგვისტო, 1834 — გ. 16 იანვარი, 1886) — იტალიელი კომპოზიტორი. ამილკარე პონკიელი დაიბადა პადერნო ფასოლაროში (ამჟამად პადერნო პონკიელი, კომპოზიტორის პატივსაცემად) . 9 წლის ასაკში მილანის კონსერვატორიაში დაიწყო სწავლა, 10 წლის ასაკში კი პირველი სიმფონია დაწერა. ამილკარე პონკიელი — ნამუშევრები პროექტ „გუტენბერგზე“ ამილკარე პონკიელი — ნამუშევრები საიტზე Internet Archive ამილკარე პონკიელი — უფასო ნოტები მუსიკალური ნოტების საერთაშორისო ბიბლიოთეკის პროექტის საიტზე (IMSLP)
ტინა ტერნერი

ტინა ტერნერი (ინგლ. Tina Turner; ნამდვილი სახელი, ანა მეი ბულოკი, დ. 26 ნოემბერი, 1939 — გ. 24 მაისი, 2023, კიუსნახტი, ციურიხი, შვეიცარია) — ამერიკელი მომღერალი, ავტორი, მოცეკვავე, ქორეოგრაფი და მსახიობი, რომლის კარიერა 60 წელიწადზე მეტ ხანს მოიცავს. თავისი მოღვაწეობის მანძილზე არაერთხელ იქნა წოდებული „როკ-ენ-როლის დედოფლად“. ტინას მუსიკალური კარიერა დაიწყო აიკ ტერნერთან, მის მეუღლესთან ერთად. წარმატება დუეტს მოუტანა სინგლმა „Proud Mary“. მეუღლესთან პრობლემების და მასთან გაყრის შემდეგ ტინამ გამოსცა ავტობიოგრაფიული წიგნი „მე, ტინა“ (1977). სოლო-კარიერის დაწყებით მან განიმტკიცა სახელი მუსიკალურ სამყაროში, რასაც ხაზი გაესვა წარმატებული დისკით Private Dancer (1984). მუსიკალურ კარიერასთან ერთად ტინამ მონაწილეობა მიიღო სხვადასხვა ფილმშიც. აღსანიშნავია მისი მონაწილეობა როკ-ოპერაში „ტომი“ და მიუზიკლში „სერჟანტ პეპერის მარტოსული გულების კლუბის ბენდი“. მაგრამ მის ყველაზე წარმატებულ კინოროლად ითვლება პერსონაჟი ფილმიდან შეშლილი მაქსი. ამ ფილმისათვის მის მიერ დაწერილი სიმღერა „We Don't Need Another Hero“ ასევე დიდი წარმატებით სარგებლობდა. როგორც მსოფლიოს შოუ-ბიზნესის ერთ-ერთი ცნობილი ადამიანი, ტინა ჟურნალ „როლინგ სტოუნის“ მიერ დასახელებულია ყველა დროის ყველაზე წარმატებულ როკ-მომღერალ ქალბატონად და ყველა დროის ერთ-ერთ უდიდეს მომღერლად. მისი დისკების გაყიდული ასლების რაოდენობა 200 მილიონს შეადგენს. სტატისტიკით, მან გაყიდა ბევრად მეტი საკონცერტო ბილეთი, ვიდრე სხვა სოლო-შემსრულებელმა მუსიკის ისტორიაში. ტინას კონცერტები გამორჩეულია სცენაზე ენერგიული მოძრაობებით, მძლავრი ვოკალური ჟღერადობით და ა.შ. 2008-2009 წლებში ტერნერმა მოაწყო საიუბილეო ტურნე, რომელიც აღნიშნავდა მის 50 წლიან მუსიკალურ კარიერას. თავისი დროისთვის ეს ტური იქცა ყველაზე გაყიდვად საკონცერტო მოვლენად. მთავარი სტატია: ტინა ტერნერის დისკოგრაფია. Tina Turns the Country On! (1974) Acid Queen (1975) Rough (1978) Love Explosion (1979) Private Dancer (1984) Break Every Rule (1986) Foreign Affair (1989) Wildest Dreams (1996) Twenty Four Seven (1999) ვიკისაწყობში არის გვერდი თემაზე: ტინა ტერნერი tinaturnerofficial.com ტინა ტერნერი კინოფილმების ინტერნეტ-მონაცემთა ბაზაში Tina Turner Online ↑ Fong-Torres B. Tales of Ike and Tina Turner — 1971. ↑ Tina Turner ↑ Tina Turner — 2023. ↑ 4.0 4.1 Southern E. Biographical Dictionary of Afro-American and African Musicians — Greenwood Publishing Group, 1982. <a href="https://wikidata.org/wiki/Track:Q51333926"></a><a href="https://wikidata.org/wiki/Track:Q3116159"></a><a href="https://wikidata.org/wiki/Track:Q5349457"></a> ↑ Tina Turner, 'Queen of Rock 'n' Roll', dies aged 83 in Switzerland — Sky News, 2023. <a href="https://wikidata.org/wiki/Track:Q217228"></a> ↑ Catalog of the German National Library <a href="https://wikidata.org/wiki/Track:Q23833686"></a> ↑ Smith J. C. Notable Black American Women <a href="https://wikidata.org/wiki/Track:Q105958972"></a><a href="https://wikidata.org/wiki/Track:Q47455946"></a> ↑ BlackPast.org — 2004. <a href="https://wikidata.org/wiki/Track:Q30049687"></a>
ქენდირისებრნი

ქენდირისებრნი (Apocynaceae) — ორლებნიან მცენარეთა ოჯახი. ხეები, ბუჩქები, ლიანები, ნახევრად ბუჩქები და მრავალწლოვანი ბალახებია მარტივი მთლიანი ფოთლებით. ყვავილები მარტოულია ან კენწრულ ყვავილედებად შეკრებილი. ძირითადად ტროპიკული ოჯახია. აერთიანებს 200-მდე გვარის 2000-მდე სახეობას. საქართველოში ამ ოჯახის 2 გვარის (გველის სურო და ქენდირი) 4 სახეობა იზრდება, ზოგი ქენდირისებრი (ლანდოლფია და სხვ.) კაუჩუკს შეიცავს, ზოგი ძვირფას მერქანს (მაგ., ასპიდოსპერმა), მთრიმლავ (კვებრახო) და საღებავ ნივთიერებებს იძლევა, ზოგი (სტროფანთუსი და სხვ.) კი შხამიანია. ლ. ხინთიბიძე, ქსე, ტომი X, გვ. 501, სტატია „ქენდირისებრნი“, თბ. 1986.
ქენდირი

ქენდირი (Trachomitum) — მცენარეთა გვარი ქენდირისებრთა ოჯახისა. მრავალწლოვანი ბალახებია ან ნახევრად ბუჩქებია, ევრაზიული გვარია. საქართველოში იზრდება მისი 2 სახეობა: T. sarmatiense და T. armenum. პირველი მთის ქვედა სარტყლის ტენიან ადგილებზე გვხვდება ქართლსა და კახეთში, მეორე მდინარეთა სანაპიროზე მესხეთში; საქართველოს გარეთ იმიერკავკასიაში, აზერბაიჯანსა და სომხეთში, აღმ. ანატოლიასა და ირანში. ქენდირს აქვს ღია ფერის გრძელი და მაგარი ბოჭკოები, რომელთაც წინათ სართავად ხმარობდნენ. ლ. ხინთიბიძე, ქსე, ტომი X, გვ. 501, სტატია „ქენდირი“, თბ. 1986.
მოკავშირეთა პირველი სადესანტო არმია

მოკავშირეთა პირველი სადესანტო არმია (ინგლ.:. First Allied Airborne Army) იყო 1944-1945 წლებში ჩრდილო-დასავლეთ ევროპაში მოკავშირეთა საექსპედიციო ძალების უმაღლესი მთავარსარდლობის შტაბის ნაწილი და ყველაზე დიდი საჰაერო სამხედრო ძალების შენაერთი კაცობრიობის ისტორიაში. არმია დაარსებულ იქნა 1944 წლის 2 აგვისტოს. პირველი კომენდანტი იყო აშშ-ის არმიის საჰაერო ძალებია გენერალ-ლეიტენანტი ლუის ჰაიდ ბრერეტონი, მეორე კომენდანტი ბრიტანელი გენერალ-ლეიტენანტი ფრედერიკ ბროუნინგი. არმიის დაარსებამდე, რომელიც უფრო ადრო იყო დაგეგმილი, 82-ე და 101-ე ამერიკულმა სადესანტო დივიზიებმა და მე-6 ბრიტანულმა დივიზიამ მონაწილეობა მიიღეს დი-დეის მომზადებაში. ისინი გადასროლილ იქნენ საფრანგეთის ტერიტორიაზე «ვერმახტის» პოზიციების უკან. პირველი და ყველაზე ცნობილი ოპერაცია, როლეიც მოკავშირეთა 1-მა სადესანტო არმიამ ჩაატარა იყო ოპერაცია «მარკეტ გარდენი». პირველი ბრიტანული, 82-ე და 101-ე ამერიკული სადესანტო დივიზიები და პირველი პოლონური პარაშუტისტთა ბრიგადა გადასროლილ იქნენ ნიდერლანდებში. მათ ევალებოდათ ზიგფრიდის თავდაცვითი ხაზის შემოვლა და ქვემო რაინის გადალახვით გერმანიის ტერიტორიაზე შეჭრა. არმიის ნაწილებმა მონაწილეობა მიიღეს არდენებზე შეტევაში, თუმც არავითარი წარმატებისათვის არ მიუღწევიათ. მომდევნო და უკანასკნელი სადესანტო ოპერაცია, რომელიც მოკავშირეთა 1-ელმა სადესანტო არმიამ ჩაატარა იყო ოპერაცია «ვარსიტი», როლის დროსაც 6-ე ბრიტანული და 17-ე ამერიკული სადესანტო დივიზიები გადასროლილ იქნენ გერმანიაში. მათ ევალებოდათ სახმელეთო ჯარების დახმარება რაინის გადალახვისას. მე-18 ამერიკული სადესანტო კორპუსი მე-17 ამერიკული სადესანტო დივიზია 82-ე ამერიკული სადესანტო დივიზია 101-ე ამერიკული სადესანტო დივიზია 13-ე ამერიკული სადესანტო დივიზია პირველი ბრიტანული სადესანტო კორპუსი პირველი ბრიტანული სადესანტო დივიზია მე-6 ბრიტანული სადესანტო დივიზია ბრიტანული 52-ე დივიზია პირველი ბრიტანული საჰაერო სპეცდანიშნულების ბრიგადა პირველი დამოუკიდებელი პოლონური პარაშუტისტთა ბრიგადა მე-9 სამხედრო ტრანსპორტირების ჯგუფი (შშასძ) 38-ე ტრანსპორტირების ჯგუფი (რაფ) 46-ე ტრანსპორტირების ჯგუფი (რაფ)
ქუთაისური საუბრები

„ქუთაისური საუბრები“ — საერთაშორისო სიმპოზიუმი, რომელსაც პერიოდულად ატარებს აკაკი წერეთლის სახელმწიფო უნივერსიტეტის ქართველური დიალექტოლოგიის სამეცნიერო-კვლევითი ინსტიტუტი 1994 წლიდან თემაზე „ქართველოლოგიის აქტუალური პრობლემები“ (სიმპოზიუმის მასალები წინასწარ ქვეყნდება); მასში მონაწილეობას იღებენ საქართველოსა და საზღვარგარეთის სამეცნიერო ცენტრების წარმომადგენლები. ქართველური მემკვიდრეობა
მორფინი

მორფინი, მორფიუმი — ოპიუმის ალკალოიდი, ტკივილგამაყუჩებელ საშუალებათა ჯგუფის სამკურნალო პრეპარატი. სამედიცინო პრაქტიკაში იხმარება (მხოლოდ ექიმის დანიშნულებით) მორფინის ჰიდროქლორიდი ტრავმისა და ისეთი დაავადების დროს, რომელსაც დაერთვის ძლიერი ტკივილი, ხმარობენ აგრეთვე ოპერაციის მოსამზადებელ და ოპერაციის შემდეგ პერიოდებში; ზოგჯერ იყენებენ გულის უკმარისობასთან დაკავშირებული ძლიერი ქოშინის დროს. მორფინის ხანგრძლივი ხმარებისას შეიძლება განვითარდეს მორფინისადმი ავადმყოფური ლტოლვა ანუ მორფინიზმი. ნარკომანია ქართული საბჭოთა ენციკლოპედია, ტ. 7, თბ., 1984. — გვ. 128.
ალფრედ ფონ შლიფენი

გრაფი ალფრედ ფონ შლიფენი (გერმ. Alfred Graf von Schlieffen; დ. 28 თებერვალი, 1833, ბერლინი — გ. 4 იანვარი, 1913, ბერლინი) — გერმანელი სამხედრო მოღვაწე, გერმანიის იმპერიის გენერალ-ფელდმარშალი. შლიფენი დაიბადა პრუსიელი გენერალ-მაიორის ოჯახში და სამხედრო განათლების მიღების შემდეგ 1854 წელს სამსახური დაიწყო პრუსიის არმიაში. 1863 წელს გადაიყვანეს გენერალურ შტაბში. 1866 წელს კაპიტნის წოდებით მან მონაწილეობა მიიღო კიონიგგრეცის ბრძოლაში. გერმანია-საფრანგეთის 1870–1871 წლების ომში იგი მაიორის წოდებით მსახურობდა მეკლენბურგის გროსჰერცოგის შტაბში. 1876–1884 წლებში შლიფენი გვარდიულ ულანთა პოლკის მეთაური და დიდი გენერალური შტაბის წევრი იყო. 1884 წელს იგი გადაიყვანეს დიდი გენშტაბის განყოფილების უფროსის თანამდებობაზე, ხოლო 1888 წელს იგი ობერქუარტერმაისტერი და გენშტაბის შეფის ალფრედ ფონ ვალდერზეეს მოადგილე გახდა. 1891 წელს შლიფენი გენშტაბის შეფი გახდა და 1903 წელს მიიენიჭა გენერალ-მაიორის სამხედრო წოდება. 1905 წელს მისი ხელმძღვანელობით შემუშავდა ე.წ. „შლიფენის გეგმა“. შლიფენის გეგმის მიხედვით გერმანიას თავიდან უნდა აეცილებინა ორ ფრონტზე, საფრანგეთისა და რუსეთის წინააღმდეგ თანადროული ბრძოლა. გეგმა მიზნად ისახავდა „ბლიცკრიგს“ საფრანგეთის წინააღმდეგ და ომის მოგებას მანამ, ვიდრე რუსეთი არმიის მობილიზირებას და გერმანიის საზღვრებთან გადასროლას მოასწრებდა. რკინიგზის საშუალებით გერმანიის ჯარი სრწაფად უნდა გადაესხათ აღმოსავლეთში და ასევე მალე უნდა დაემარცხებინათ რუსეთის არმია. პირველი მსოფლიო ომის დროს სამხედრო რეალობაში შლიფენის გეგმა აუსრულებელი დარჩა. გერმანიის ჯარებმა დასავლეთ ფრონტზე ვერ განავითარეს სწრაფი შეტევა, ვერ გაარღვიეს მარნის თავდაცვითი ხაზი და მობილური ომიდან პოზიციურ ომზე გადავიდნენ. გაცილებით მძიმე იყო პოლიტიკური შედეგები, რომელიც შლიფენის გეგმას მოჰყვა. გერმანიის მიერ ნეიტრალური ბელგიის ტერიტორიის გამოყენებამ საფრანგეთზე თავდასასხმელად ომში ჩართო ინგლისი. თვითონ შლიფენი თავისი სტრატეგიის მარცხს ვერ მოესწრო. იგი ჯერ კიდევ 1906 წელს გაუშვეს პენსიაზე, 1911 წელს გაწეული ღვაწლის გამო გენერალ-ფელდმარშლის სამხედრო წოდება მიენიჭა და 1913 წლის 4 იანვარს გარდაიცვალა ბერლინში. კაიზერმა ვილჰელმ II-მ მისი საფლავი ყვავილების გვირგვინით შეამკო. შლიფენი ბრწყინვალე სამხედრო თეორეტიკოსი იყო, თუმცა მისი სისუსტე იმაში მდგომარეობდა, რომ ომის წარმოების პოლიტიკურ ასპექტებს ნაკლებ ყურადღებას უთმობდა, რაც პრუსიული სახელმწიფო წყობის სამხედრო ტრადიციებით იყო განპირობებული.
ურუგვაის მორაგბეთა ეროვნული ნაკრები

ურუგვაის მორაგბეთა ეროვნული ნაკრები — ეროვნული ნაკრები, რომელიც ქვეყანას წარმოადგენს რაგბის საერთაშორისო მატჩებში და ტურნირებში. ნაკრებს მართვს ურუგვაის რაგბის კავშირი. ნაკრებმა პირველი შეხვედრა გამართა 1948 წელს ჩილეს ნაკრებთან, რომელიც დასთმო ანგარიშით 3:21. ნაკრებმა სამჯერ მიიღო მონაწილეობა რაგბის მსოფლიო ჩემპიონატში – 1999, 2003 და 2015 წლებში. 1981 წელს ურუგვაის ეროვნული ნაკრები გახდა სამხრეთ ამერიკის ჩემპიონი. ეს იყო ერთადერთი შემთხვევა ისტორიაში, როდესაც ჩემპიონი არ გამხდარა არგენტინის ნაკრები. მიუხედავად ამისა, ურუგვაელ რაგბისტებს არასოდეს არ მოუგიათ არგენტინელებისათვის ოფიციალურ მატჩებში. ურუგვაელები 19-ჯერ გახდნენ ამ ტურნირის ვერცხლის მედალოსნები და კიდევ 9 სეზონი დაამთავრეს მესამე ადგილზე. ურუგვაის ეროვნული ნაკრები თამაშობს ლურჯ-შავი ფერის ფორმებით, ხოლო სტუმრად გამოდის თეთრ-ცისფერი ფორმით. ურუგვაელები ცნობილები არიან Teros, ანუ პრანწიის მეტსახელით. ურუგვაის რაგბის კავშირის ოფიციალური საიტი ურუგვაი Rugbydata.com-ზე დაარქივებული 2014-05-02 საიტზე Wayback Machine.
მიხეილ სალუქვაძე

მიხეილ ალექსანდრეს ძე სალუქვაძე (დ. 10 ივლისი, 1930 — გ. 3 მაისი, 2008) — ქართველი კინომატოგრაფისტი, კინოდოკუმენტალისტი, საქართველოს ხელოვნების დამსახურებული მოღვაწე, ღირსების ორდენის კავალერი. დაიბადა 1930 წელს ქ. ბათუმში. 1954 წელს დაამთავრა ქ. თბილისის სახელმწიფო უნივერსიტეტის ფილოლოგიის ფაკულტეტის ჟურნალისტიკის განყოფილება, ჟურნალისტის სპეციალობით. 1958 წლიდან ეწეოდა კინოდრამატურგისა და კინორეჟისორის შემოქმედებით საქმიანობას. 1989–2000 და 2002–2005 წლებში იყო საქართველოს სამეცნიერო–პოპულარული და დოკუმენტური ფილმების სტუდია „მემატიანეს“ დირექტორი და საკოორდინაციო საბჭოს თავმჯდომარე, კინოსტუდიის სამხატვრო ხელმძღვანელი. მის კალამს ეკუთვნის 80–ზე მეტი მოკლემეტრაჟიანი და სრულმეტრაჟიანი დოკუმენტური ფილმის სცენარი, მათ შორის: „სათაფლია“, „თბილისის ჩირაღდნები“, „გულშემატკივრები“, „ფეხბურთის ოლიმპზე“, „სპორტსმენები“, „კლდის ვეფხვი“, „რუსთაველი და მისი ეპოქა“, „საქართველო არის ესე“, „საქართველო: ლეგენდები და სინამდვილე“, „ქართული ქორწილი“, „ილხინე ქართველთ მხარეო“, „ნაშრომი განძად დაშთების“, „შენ ხარ ვენახი“, „ჩვენი ნონა“, „ბასკთა ქვეყანაში“, „ირაკლი აბაშიძე“ და მრავალი სხვა. მიხეილ სალუქვაძის რეჟისორობით შექმნილია და გადაღებულია მთელი ციკლი დოკუმენტური ფილმებისა: „რეისი“, „გალაკტიონი–80“, „დავით გურამიშვილი“, „გზები ძმობისა“, „მეათე თბილისობა“, „ისევ გასტროლებზე“, „დებორა-სიკეთის დესპანი“, „არქიტექტორთა I საერთაშორისო ბიენალე“ და სხვ. განსაკუთრებული აღნიშვნის ღირსია მისი ავტორობით შექმნილი სრულმეტრაჟიანი დოკუმენტური ფილმი „დღე და საუკუნე“. ქ. თბილისის 23-ე საშუალო სკოლის ერთ–ერთი პირველი კლასის გადაღებისას დაბადებულმა იდეამ, ყოველწლიურად იმავე კლასზე თითო მოკლემეტრაჟიანი ფილმის შექმნასთან დაკავშირებით, საბოლოოდ სრულმეტრაჟიანი ფილმის სახით, მოსწავლეთა ცხოვრების 11-წლიანი უნიკალური ქრონიკა შემოგვინახა. მიხეილ სალუქვაძის ფილმები არაერთხელ გახდნენ სხვადასხვა დონის ეროვნული, საკავშირო თუ საერთაშორისო ფესტივალის ლაურეატები.
ბოთო ცუ ზაინ-ვიტგენშტაინ-ჰოენშტაინი

პრინცი ბოთო ცუ ზაინ-ვიტგენშტაინ-ჰოენშტაინი (გერმ. Botho Prinz zu Sayn-Wittgenstein-Hohenstein; დ. 16 თებერვალი, 1927, აიზენახი, თიურინგია — გ. 27 იანვარი, 2008, ზალცბურგი) — გერმანელი პოლიტიკური მოღვაწე. ბოთო ცუ ზაინ-ვიტგენშტაინ-ჰოენშტაინი 1958–1968 წლებში იყო ქალაქ ბად ლაასფეს ბურგომისტრი. 1965-1968 წლებში იგი გერმანიის ბუნდესტაგის წევრი, საოჯახო, ახალგაზრდობის და ჯანდაცვის კომიტეტის თავმჯდომარე და გქდკ/გქსკ ფრაქციის ჯანდაცვის საქმეთა სპიკერი იყო. 1982–1994 წლებში ბოთო ცუ ზაინ-ვიტგენშტაინ-ჰოენშტაინს ეკავა გერმანული წითელი ჯვარის ორგანიზაციის პრეზიდენტის პოსტი (იყო საპატიო პრეზიდენტი). 1993–1995 წლებში იგი წითელი ჯვრისა და წითელი ნახევამთვარის საერთაშორისო მოძრაობის მუდმივი კომისიის წევრი იყო. ბოთო ცუ ზაინ-ვიტგენშტაინ-ჰოენშტაინი (გერმანული)
Miss Kittin

Miss Kittin (მის კიტენი), იგივე კაროლინ ერვე (ფრანგ. Caroline Hervé; დ. 1973, გრენობლი) — ელექტრონული მუსიკოსი DJ, ვოკალისტი და კომპოზიტორი. მის კიტენმა 22 წლის ასაკში დაიწყო DJ-ობა. იგი ჩაწერებს აკეთებდა მაიკ დეარბორნთან პარტნიორობით საფრანგეთში, ჩიკაგოსა და მოსკოვში. მალე მის კიტენი მარსელში შეხვდა DJ ჰელს. First Album (The Hacker-თან ერთად) (2001) On the Road (2002) Or (Golden Boy-სთან ერთად) (2002) Miss Kittin: რადიო Caroline, Vol.1 (2003) I Com (2004) Live at Sónar (2006) A Bugged Out Mix (2006) BatBox (2008) Two (The Hacker-თან ერთად) (2009) ვიკისაწყობში არის გვერდი თემაზე: Miss Kittin ოფიციალური საიტი, განახლდა 2009 წლის თებერვალში ოფიციალური დისკოგრაფია დაარქივებული 2009-08-05 საიტზე Wayback Machine. ოფიციალური ბიოგრაფია დაარქივებული 2009-09-01 საიტზე Wayback Machine. Berlin Underground Radio დაარქივებული 2017-09-18 საიტზე Wayback Machine. - Podcasts with Miss Kittin Interview (2005) დაარქივებული 2007-09-28 საიტზე Wayback Machine.
ევროპის თასის მფლობელთა თასი ბალახის ჰოკეიში

1990 (ვაჟთა შორის) და 1991 (ქალთა შორის) წლიდან ევროპის ბალახის ჰოკეის ფედერაცია ატარებს ევროპის ქვეყნების თასის მფლობელთა თასის გათამაშებას . ტურნირის ფინალურ სტადიაზე მონაწილეობდა ვაჟთა 12 და ქალთა 8 გუნდი (მათ შორის წინა გათამაშების საუკეთესო ვაჟთა (6) და ქალთა (4) გუნდები. ფინალური ტურნირის დანარჩენ მონაწილეები ვლინდებოდნენ შესარჩევ ტურნირებში. ვაჟებში 1991 წლიდამ შეიქმნა მეორე B დივიზიონი (Trophy). უშუალოდ თასისათვის იბრძოდა A დივიზიონის გუნდები. 1994 წელს კი შეიქმნა C დივიზიონიც (Chalenge). ქალებში 1992 წლიდან შეიქმნა B დივიზიონი (Trophy). გუნდები, როგორც ვაჟებში, ასევე ქალებში ყოველწლიურად გადიან როტაციას. 2008 წლიდან ევროლიგის შექმნასთან დაკავშირებით გათამაშებას შეეცვალა ფორმატი და სახელი და ეწოდა ევროპის თასი. სპორტის ენციკლოპედია. თბილისი. 2006 Хоккей с мячом. Хоккей на траве. Справочник. Москва. изд. „ФиС“ 1979 ოფიციალური საიტი Sports123 დაარქივებული 2014-01-17 საიტზე Wayback Machine. შედეგების არქივი
ზაინის ციხესიმაგრე

ზაინის ციხესიმაგრე (გერმ. Burg Sayn) — ციხესიმაგრე გერმანიაში. მდებარეობს კერბერგის მთის კალთაზე, მდინარეების ბრექსბახსა და ზაინბახს შორის. ტერიტორიულად იგი ეკუთვნის ქალაქ ბენდორმ-ამ-რაინის უბანს — ზაინს. ზაინის ციხესიმაგრის კომპლექსში შედის რაიფენბერგების ციხეკოშკი და შტაინების მამული. ყველაზე ძველი შენობა — ძველი ციხესიმაგრე X–XI საუკუნეებში უნდა იყოს აშენებული. იგი დანგრეულ იქნა 1152 წელს. ზაინის ციხე აუშენებიათ XII საუკუნეში. კომპლექსის მთავარი და დომინირებული ნაწილია ზაინის ციტადელი. 1987 წელს მის სარდაფში სანქტ-ჰუბერტუსის სახელობის მარანი გაიხსნა. ციხესიმაგრის ტერიტორიაზე ყოველწლიურად ეწყობა ზაინის ციხესიმაგრის შევარდენთა საწვრთნელ-სანადირო შოუ. ვიკისაწყობში არის გვერდი თემაზე: ზაინის ციხესიმაგრე Sayn Castle Other information on the castle's history დაარქივებული 2016-03-04 საიტზე Wayback Machine. Photographs of Sayn Castle Artist's impression of the castle in medieval times დაარქივებული 2014-10-27 საიტზე Wayback Machine.
ურთის მთა

ურთის მთა — განმარტოებული მაღლობი საქართველოში, სამეგრელო-ზემო სვანეთის მხარეში, ხობისა და ზუგდიდის მუნიციპალიტეტების ადმინისტრაციულ საზღვარზე. მდებარეობს კოლხეთის დაბლობის ჩრდილოეთ პერიფერიაზე. სიმაღლე ზღვის დონიდან 446 მეტრი. წარმოადგენს ბრაქიანტიკლინს, რომლის ბირთვი აგებულია ზედაცარცულ, ხოლო ფრთები — ნეოგენური და პალეოგენური ტერიგენური ქანებით. მაღლობზე მძაფრადაა განვითარებული კარსტი. შემოსილია წიფლნარით, შემონახულია დაფნის ბუნებრივი ტყის ნაშთები. მარუაშვილი ლ., ქართული საბჭოთა ენციკლოპედია, ტ. 10, თბ., 1986. — გვ. 177.
რაფაელ კორეა

რაფაელ ვისენტე კორეა დელგადო (ესპ. Rafael Vicente Correa Delgado; დ. 6 აპრილი, 1963) — ეკვადორელი პოლიტიკოსი, ეკვადორის რესპუბლიკის პრეზიდენტი 2007-2017 წლებში. ასევე სამხრეთ ამერიკის ერთა კავშირის (UNASUR) პრეზიდენტი 2009-2010 წლებში. მისი ხელმძღვანელობით ეკვადორი გაერთიანდა ბოლივარიულ ალიანსში ამერიკისთვის 2009 წლის ივნისში. განათლებით ეკონომისტი, რომელსაც ილინოისის უნივერსიტეტი აქვს დამთავრებული, კორეა 2005 წელს ფინანსთა მინისტრის პოსტზე მსახურობდა მცირე ხნით. პრეზიდენტად 2006 წლის ბოლო აირჩიეს და თანამდებობა 2007 წლის იანვარში დაიკავა. მეორე ვადით აირჩიეს 2009 წლის აპრილში, ხოლო ამ პოსტზე მისი ოფიციალური ინაუგურაცია 2009 წლის 10 აგვისტოს შედგა. შეგიძლიათ იხილოთ მედიაფაილები თემაზე „რაფაელ კორეა“ ვიკისაწყობში. Biography by CIDOB Foundation დაარქივებული 2013-08-15 საიტზე Wayback Machine. MSNBC, "Leftward Tilt: Political Shift in Latin America"
ჯონ მაიკლ ტელბოტი

ჯონ მაიკლ ტელბოტი (ინგლ. John Michael Talbot; დ. 8 მაისი, 1954, ოკლაჰომა, აშშ) — ამერიკელი მომღერალი, მუსიკოსი და კომპოზიტორი. Reborn (1972.) John Michael Talbot (1976.) The New Earth (1977.) The Lord's Supper (1979.) Beginnings / The Early Years (1980.) Come to the Quiet (1980.) The Painter (1980.) For the Bride (1981.) Troubadour of the Great King (1981.) Light Eternal (1982.) Songs For Worship Vol. 1 (1982.) No Longer Strangers (1983.) The God of Life (1984.) Songs For Worship Vol. 2 (1985.) The Quiet (1985.) Be Exalted (1986.) Empty Canvas (1986.) The Heart of the Shepherd (1987.) Quiet Reflections (1987.) The Regathering (1988.) Master Collection (1988.) The Lover and the Beloved (1989.) Come Worship the Lord Vol. 1 (1990.) Come Worship the Lord Vol. 2 (1990.) Hiding Place (1990.) The Birth of Jesus (1990.) The Master Musician (1992.) Meditations in the Spirit (1993.) Meditations from Solitude (1994.) Chant from the Hermitage (1995.) The John Michael Talbot Collection (1995.) The Talbot Brothers Collection (1995.) Brother to Brother (1996.) Our Blessing Cup (1996.) Troubadour for the Lord (1996.) Table of Plenty (1997.) Hidden Pathways (1998.) Pathways of the Shepherd (1998.) Pathways to Solitude (1998.) Pathways to Wisdom (1998.) Quiet Pathways (1998.) Spirit Pathways (1998.) Cave of the Heart (1999.) Simple Heart (2000.) Wisdom (2001.) Signatures (2003.) City of God (2005.) Monk Rock (2005.) The Beautiful City (2006.) Living Water 50th (2007.) Troubadour Years (2008.) ოფიციალური საიტი The Brothers and Sisters of Charity